CELEX: C2005/205/38
Language: et
Date: 2005-08-20 00:00:00
Title: Esimese Astme Kohtu 15. juuni 2005. aasta otsus kohtuasjas T-186/04: Spa Monopole, compagnie fermière de Spa SA/NV versus Siseturu Ühtlustamise Amet (kaubamärgid ja tööstusdisainilahendused) (Ühenduse kaubamärk — Vastulausemenetlus — Ühenduse sõnamärgi SPAFORM registreerimise taotlus — Varasemad kaubamärgid SPA ja SPA THERMES — Vastulause osaline tagasilükkamine — Määruse (EÜ) nr 2868/95 eeskirja 18 lõige 1)

20.8.2005   
            
            
               ET
            
            
               Euroopa Liidu Teataja
            
            
               C 205/21
            
         
      ESIMESE ASTME KOHTU
   
   15. juuni 2005. aasta otsus
   kohtuasjas T-186/04: Spa Monopole, compagnie fermière de Spa SA/NV versus Siseturu Ühtlustamise Amet (kaubamärgid ja tööstusdisainilahendused) (1)
   
   (Ühenduse kaubamärk - Vastulausemenetlus - Ühenduse sõnamärgi SPAFORM registreerimise taotlus - Varasemad kaubamärgid SPA ja SPA THERMES - Vastulause osaline tagasilükkamine - Määruse (EÜ) nr 2868/95 eeskirja 18 lõige 1)
   (2005/C 205/38)
   Kohtumenetluse keel: inglise
   Kohtuasjas T-186/04: Spa Monopole, compagnie fermière de Spa SA/NV, asukoht Spa (Belgia), esindajad L. de Brouwer, E. Cornu, Ė. De Gryse ja D. Moreau, versus Siseturu Ühtlustamise Amet (kaubamärgid ja tööstusdisainilahendused) (esindaja M. G. Schneider), teine menetluspool Siseturu Ühtlustamise Ameti apellatsioonikojas, menetlusse astuja esimese astme kohtus on Spaform Ltd, asukoht Southampton (Ühendkuningriik), esindajad: barristers J. Gardner ja A. Howard, mille esemeks on hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 25. veebruari 2004. aasta otsuse peale (asi R 827/2002-4), mis käsitles Spa Monopole, compagnie fermière de Spa SA/NV, ja Spaform Ltd vahelist vastulausemenetlust, tegi esimese astme kohus (teine koda), koosseisus: koja esimees J. Pirrung, kohtunikud N. J. Forwood ja S. Papasavvas; kohtusekretär: kohtusekretäri asetäitja B. Pastor, 15. juunil 2005 otsuse, mille resolutiivosa on järgmine:
   
               1.
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 25. veebruari 2004. aasta otsus (asi R 827/2002-4) osas, milles sellega tunnistati vastuvõetamatuks nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta artikli 8 lõike 5 alusel esitatud vastulause seoses Beneluxi riikides nr 389 230 all registreeritud kaubamärgiga SPA.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Jätta ühtlustamisameti kulud tema enda kanda ning mõista hageja kulud välja ühtlustamisametilt.
            
         
               4.
            
            
               Jätta menetlusse astuja kulud tema enda kanda.
            
         
      (1)  ELT C 201, 7.8.2004.